Vi havde en forlænget weekend i denne lejlighed sammen med vores to piger på hhv. 5 måneder og 2 1/2 år. På alle måder levede lejligheden op til vores forventninger. Den er virkelig lækker, der er rent og pænt, masser af plads og dejlige altaner - og den er i høj grad familievenlig med tremmeseng, højstol, badekar, legetøj, mv. Desuden ligger den på en rolig vej i fantastiske Prenzlauer Berg, som på alle måder er et familievenligt område.
Korrespondancen med Anna Berit har været fuldstændig problemfri. Hun svarer hurtigt på diverse spørgsmål og sender desuden en informationsmail omkring lejligheden og transporten dertil.
Vi er slet ikke i tvivl om, at vi gerne vil retur til netop denne lejlighed.